2. ลักษณะการประกอบธุรกิจ

บริษัท เอเชียน อินซูเลเตอร์ จำกัด (มหาชน) (AI) ก่อตั้งขึ้นเมื่อวันที่ 12 พฤษภาคม 2524
โดยมีวัตถุประสงค์หลักในการประกอบธุรกิจผลิตและจำหน่ายลูกถ้วยไฟฟ้าเพื่อใช้ในกิจการไฟฟ้าและพลังงาน
บริษัทมีการดำเนินงานที่สำคัญในช่วงที่ผ่านมา ดังต่อไปนี้

ปี 2544 - ได้รับการส่งเสริมการลงทุน จากคณะกรรมการส่งเสริมการลงทุน (BOI)

ปี 2546 - บริษัทได้รับการรับรองระบบบริหารงานคุณภาพตามมาตรฐาน ISO 9001-2000
จากสถาบันรับรองมาตรฐานไอเอสโอ

ปี 2547 - ณ 19 มีนาคม 2547 บริษัทได้ดำเนินการเพิ่มทุนจดทะเบียนเป็น 500 ล้านบาท
และทุนที่ชำระแล้วเป็น 400 ล้านบาท โดยเสนอขายหุ้นสามัญเพิ่มทุนแก่ผู้ถือหุ้นเดิม
และดำเนินการแปรสภาพบริษัทจำกัดเป็นบริษัทมหาชน
เพื่อเสนอขายหุ้นเพิ่มทุนต่อประชาชนและนำบริษัทเข้าจดทะเบียนในตลาดหลักทรัพย์ฯ

- บริษัทได้ร่วมทุนกับ PPC Insulators เพื่อจัดตั้งบริษัท พีพีซี เอเชียน อินซูเลเตอร์ (PPCAI)
โดยมีทุนจดทะเบียน

ทั้งสิ้น 165 ล้านบาท โดยมีวัตถุประสงค์ในการดำเนินธุรกิจผลิตและจำหน่ายลูกถ้วยไฟฟ้า
เพื่อส่งออกไป

จำหน่ายยังประเทศในทวีปยุโรปและทวีปอเมริกา

- บริษัทได้ลงทุนในบริษัท อิเลคทริคอล โพรเจคส์ จำกัด (EPC)
ซึ่งประกอบธุรกิจรับเหมาก่อสร้างและติดตั้งสถานีไฟฟ้าย่อยและสายส่งกำลังไฟฟ้าแรงสูง

ปี 2548 - บริษัทได้รับสิทธิในบัตรส่งเสริมการลงทุน จากคณะกรรมการส่งเสริมการลงทุน (BOI)
ชนิดผลิตภัณฑ์ ดินผสมสำเร็จ (COMPOUND CLAY) มีกำลังผลิตดินผสมสำเร็จ ปีละประมาณ 25,000
ตัน

ปี 2549 - บริษัทได้ก่อตั้งบริษัท เอไอ โลจิสติกส์ จำกัด (AIL)
ประกอบกิจการขนส่งสินค้าทางบกและทางทะเล และได้รับสิทธิในบัตรส่งเสริมการลงทุน
จากคณะกรรมการส่งเสริมการลงทุน (BOI) ในกิจการเรือขนส่งทางทะเล

- บริษัทได้ก่อตั้งบริษัท เอไอ เอนเนอร์จี จำกัด (AIE)
ประกอบกิจการผลิตและจำหน่ายพลังงานทดแทน

- บริษัท อิเลคทริคอล โพรเจคส์ จำกัดเปลี่ยนชื่อบริษัทย่อยเป็นบริษัท เอไอ เอนจิเนียริง
เซอร์วิเซส จำกัด (AIES)

ปี 2550 - บริษัทได้ก่อตั้งบริษัท เอไอ พอร์ตส์ และ เทอร์มินัลส์ จำกัด จำกัด (AIP)
ประกอบกิจการให้บริการท่าเรือและคลังสินค้า

บริษัทย่อย

บริษัท เอไอ เอนจิเนียริง เซอร์วิเซส จำกัด (AIES) ชื่อเดิมคือ บริษัท อิเลคทริคอล โพรเจคส์
จำกัด (EPC) ก่อตั้งขึ้นเมื่อวันที่ 17 กันยายน 2535
โดยมีวัตถุประสงค์เพื่อดำเนินธุรกิจรับเหมาก่อสร้างและติดตั้งสถานีไฟฟ้าย่อยและสายส่งกำลังไฟฟ้า
ในปี 2549 บริษัทได้เพิ่มสัดส่วนการลงทุนในบริษัท AIES เป็นถือหุ้นในสัดส่วนร้อยละ 99.84
ของทุนจดทะเบียนจำนวนทั้งสิ้น 200 ล้านบาท

บริษัท เอไอ โลจิสติกส์ จำกัด (AIL) ก่อตั้งขึ้นเมื่อเดือนกุมภาพันธ์ 2549
มีทุนจดทะเบียนจำนวนทั้งสิ้น 160 ล้านบาท โดยบริษัท เอเชียน อินซูเลเตอร์ จำกัด (มหาชน)
ได้ลงทุนในสัดส่วนร้อยละ 97.94 มีวัตถุประสงค์เพื่อประกอบธุรกิจขนส่งสินค้าทางบกและทางทะเล
ซึ่งบริษัทได้รับสิทธิในบัตรส่งเสริมการลงทุน จากคณะกรรมการส่งเสริมการลงทุน (BOI)
ในกิจการเรือขนส่งทางทะเล

บริษัท เอไอ เอนเนอร์จี จำกัด (AIE) ก่อตั้งขึ้นเมื่อเดือนตุลาคม 2549
มีทุนจดทะเบียนจำนวนทั้งสิ้น 370 ล้านบาท โดย บริษัท เอเชียน อินซูเลเตอร์ จำกัด (มหาชน)
ถือหุ้นในสัดส่วนร้อยละ 98.00 มีวัตถุประสงค์เพื่อประกอบกิจการผลิตและจำหน่ายพลังงานทดแทน
โดยมีโรงงานผลิตตั้งอยู่ที่อำเภอกระทุ่มแบน จังหวัดสมุทรสาคร

บริษัท เอไอ พอร์ตส์ และ เทอร์มินัลส์ จำกัด (AIP) ก่อตั้งขึ้นเมื่อ พ.ศ. 2550
มีทุนจดทะเบียนจำนวนทั้งสิ้น 255 ล้านบาท โดย บริษัท เอเชียน อินซูเลเตอร์ จำกัด (มหาชน)
ถือหุ้นในสัดส่วนร้อยละ 99.00 มีวัตถุประสงค์เพื่อประกอบกิจการบริการท่าเทียบเรือ คลังสินค้า
โดยมีท่าเรือและคลังสินค้าที่จังหวัดสมุทรสาคร และจังหวัดชุมพร

บริษัทร่วมทุน

บริษัท พีพีซี เอเชียน อินซูเลเตอร์ จำกัด (PPCAI) ก่อตั้งขึ้นเมื่อวันที่ 23 กุมภาพันธ์ 2547
โดยมีทุนจดทะเบียน ณ ปัจจุบัน จำนวนทั้งสิ้น 263 ล้านบาท PPCAI เป็นบริษัทร่วมทุนระหว่างบริษัท
เอเชียน อินซูเลเตอร์ จำกัด (มหาชน) และบริษัท PPC Insulators Holding GmbH (PPC)
ประเทศออสเตรีย โดยมีสัดส่วนการถือหุ้นในอัตราร้อยละ 25.10 และร้อยละ 74.90 ตามลำดับ
โดย PPC ลงทุนผ่านบริษัทย่อยที่ PPC ถือหุ้นอยู่ร้อยละ 100 ได้แก่บริษัท Porzellanfabrik
Frauenthal Insulators GmbH (PFI)
ซึ่งเป็นบริษัทผู้ผลิตและจำหน่ายลูกถ้วยไฟฟ้าในทวีปยุโรป มีสำนักงานใหญ่ตั้งอยู่ที่ประเทศออสเตรีย

บริษัทและ PPC ได้ร่วมลงนามในสัญญาร่วมทุนเมื่อวันที่ 30 มกราคม 2547
โดยมีวัตถุประสงค์การก่อตั้ง PPCAI เพื่อผลิตและจำหน่ายลูกถ้วยไฟฟ้าให้กับบริษัท และ PFI
หรือธุรกิจอื่นที่บริษัทและ PFI ได้มีการตกลงร่วมกันในอนาคต
และได้มีกำหนดเขตการค้าให้บริษัทมีสิทธิที่จะจำหน่ายสินค้าในเขตประเทศไทย ลาว พม่า กัมพูชา
และเวียดนาม ในขณะที่ PFI มีสิทธิที่จะจำหน่ายสินค้าได้ในประเทศอื่นๆ ทั่วโลกยกเว้น 5
ประเทศที่ได้ให้สิทธิบริษัทเป็นผู้จำหน่ายสินค้า ทั้งนี้การกำหนดเขตการจำหน่ายสินค้าดังกล่าว
จะต้องสอดคล้องกับแผนธุรกิจประจำปีของ PPCAI
ซึ่งจะต้องกำหนดขึ้นโดยได้รับความเห็นชอบจากที่ประชุมคณะกรรมการบริษัท
และที่ประชุมสามัญประจำปีผู้ถือหุ้น

สำหรับนโยบายในการผลิตและจำหน่ายสินค้านั้น PPCAI
จะมุ่งเน้นการผลิตลูกถ้วยไฟฟ้าตามมาตรฐาน ANSI และ IEC
ที่นอกเหนือจากผลิตภัณฑ์ที่มีอยู่แล้วในสายผลิตภัณฑ์ปัจจุบันของบริษัท
จะเป็นการนำเอาเทคโนโลยีการผลิตที่มีอยู่เดิมของบริษัทมาปรับปรุงและผสมผสานกับเทคโนโลยีของทั้งสองบริษัท